Document ID: /roh_data/filtered/fineweb-2-filterrobots_roh.jsonl.gz/39019

Al timun da la Cussegliaziun da professiun, studi e carriera dal Grischun datti ina midada sin l'entschatta avust. Nov manader da la partiziun cun var 25 collavuraturs daventa Bruno Juhasz. Quai annunzia il Departament d'educaziun, cultura e protecziun da l'ambient.
Bruno Juhasz succeda a Vendelin Cabernard che banduna la partiziun suenter 10 onns sco manader da partiziun e cussegliader. Il nov manader da la Cussegliaziun da professiun ha 47 onns ed è stà fin uss manader da la politica da furmaziun tar la Federaziun da las cooperativas Migros.